Систем такмичења Првенства РС

(млађе категорије) сезона 2024 / 2025

*Бања Лука,00. августа 2024. године*

***Првенство Републике Српске –Млађе категорије***

**СИСТЕМ ТАКМИЧЕЊА**

Сва такмичења млађих категорија у Републици Српској организују се и спроводе по двоструком лига бод систему (изузев 1/2 Финалних и Финалних турнира).

Такмичења у категоријама: Млађи пионири, Пионири, Кадети и Јуниори у Првенству РС за сезону 2024/2025 годину организује се као:

* Такмичење по Подручним кошаркашким савезима са бројем пријављених екипа, у одређеној категорији,
* Два 1/2 Финална турнира, од којих:

- један чине двије (2) првопласиране екипе у одређеној категорији из ПКС Бања Лука и 1 (једна) првопласирана екипа из ПКС Добој, четврта екипа је побједник из доигравања између трећепласиране екипе из ПКС Бања Лука и другопласирана екипа из ПКС Добој

-други чине по двије (2) првопласиране екипе у одређеној категорији из ПКС Бијељина и ПКС Романија – Херцеговина.

* Финални турнир у одређеној категорији, на којем право наступа имају по двије (2) првопласиране екипе са 1/2 Финалних турнира.

Такмичења у категоријама: Млађе пионирке, Пионирке, Кадеткиње и Јуниорке у Првенству РС за сезону 2024/2025 годину организује се као:

* Такмичење по Подручним кошаркашким савезима са бројем пријављених екипа у одређеној категорији,
* Двије групе од којих:

**Прву групу** сачињавају екипе из ПКС Бања Лука и ПКС Добој;

Начин одигравања: лига по двостуком бод систему

Број екипа које учествују на Финалном турниру КСРС се одређује по правилу: 4 екипе – 1 учесник Финалног турнира КСРС

**Другу групу** сачињавају екипе из ПКС Бијељина и ПКС Романија/Херцеговина

Начин одигравања: турнирски, по једноструком бод систему, свака екипа организује по један турнир

Број екипа које учествују на Финалном турниру КСРС се одређује по правилу: 4 екипе – 1 учесник Финалног турнира КСРС

**НАЧИН ТАКМИЧЕЊА**

Првенство РС за млађе категорије игра се по двоструком лига бод систему (једна утакмица код куће, једна у гостима), уколико је број екипа у лиги 5,6,7,8 или више.

Првенство РС за млађе категорије игра се по четвороструком лига бод систему (једна утакмица код куће, једна у гостима, једна утакмица код куће, једна у гостима), уколико је број екипа у лиги 3 или 4.

Уколико у неком ПКС у одређеној категорији има 1 или 2 екипе, Управни одбор КСРС ће донијети Одлуку којем ПКС ће се те екипе придружити, водећи рачуна о рационалности трошкова такмичења (превоз), а на приједлог ПКС из којег су екипе.

**БРОЈ УЧЕСНИКА, САСТАВ И НАЧИН ПОПУНЕ ЛИГЕ**

Првенство РС – млађе категорије организује се према броју пријављених екипа.

Одлуку о саставу и броју екипа које учествују у свакој категорији на нивоу такмичења Подручних кошаркашких савеза, као и остале одлуке везане за такмичење доноси надлежни Управнни одбор ПКС, а потврђује Управни одбор КСРС.

Првенством РС за млађе категорије на нивоу ПКС руководи Комесар такмичења кога бира надлежни Управни одбор ПКС, а потврђује Управни одбор КСРС.

**Право наступа у Првенству РС – млађе категорије имају екипе чланови КСРС, играчи уредно регистровани у складу са одредбама Регистрационог правилника КСРС у матичном ПКС, евидентирани у Бази података КСРС, са Лиценцама ИЗРАЂЕНИМ од стране Канцеларије КСРС и овјереним списком играча и службених лица за такмичарску сезону 2024/2025 од стране клуба и матичног ПКС.**

**Право наступа на 1/2 Финалним турнирима имају само екипе које су завршилe такмичење у оквиру ПКС.**

1/2 Финалним и Финалним турнирима руководи Комесар за такмичење КСРС, у сарадњи са Канцеларијом КСРС и са ПКС који је домаћин турнира.

**Пласман екипа:**

Првак Републике Српске (у одређеној категорији) је она екипа која на Финалном турниру освоји 1. мјесто.

Првак РС (у одређеној категорији) стиче право наступа на Финалним такмичењима Првенства БиХ у млађим категоријама.

Право наступа на Финалним такмичењима Првенства БиХ стичу и остали учесници Финалног турнира КСРС, на основу постигнутог пласмана, а број екипа учесница зависи од усвојеног Система такмичења у КС БиХ.

|  |
| --- |
| **Правило о годиштима у млађим категоријама (На нивоу КС БиХ и ФИБА)*** Млађи пионири/Млађе пионирке: **2012. и 2013**. годиште и млађи

 (са навршених 10 година)  - Пионири / Пионирке: **2010**. годиште и млађи  - Кадети / Кадеткиње: **2008**. годиште и млађи  - Јуниори / Јуниорке: **2006.** годиште и млађи  |

**Комесар за такмичење КСРС на основу Конкурса доноси Одлуку којом ће се дефинисати домаћини 1/2 Финалних и Финалних турнира за текућу такмичарску сезону.**

Систем такмичења Првенства РС / млађе категорије, сезона 2024/2025 усвојен је Одлуком УО КСРС Број: 02-00-00-08/24 од 00.08.2024. године.

 **ПРЕДСЈЕДНИК**

 **Александар Ђурђевић, с.р.**